ཞི་ཅིན་ཕིང་གིས་བསྟན་དོན།ང་ཚོ་ཨུ་ཡོན་ཀྲང་ཅིན་ཀྲིན་ཨིན་དང་ཙུང་ཐུང་ཐི་ལང་ཕུའུ་ཡིས་སིང་ག་ཕོར་ནས་ཐུག་འཕྲད་གལ་ཆེན་བྱས་ཏེ།ཕྱེད་གླིང་དུ་ཉིང་རྡུལ་མཚོན་ཆ་མེད་པར་གཏོང་བ་དང་།ཕྱེད་གླིང་གི་དུས་གཏན་གྱི་ཞི་བདེའི་རྐྱེན་སྲོལ་འཛུགས་པའི་ཐད་ནས་ཐུན་མོང་གི་ལྟ་བ་བྱུང་སྟེ་གྲུབ་འབྲས་བཟང་པོ་བླངས་པའི་གནས་ཚུལ་མཐོང་ནས་དགའ་སྤྲོ་ཆེན་པོ་སྐྱེས་ཡོད་ལ།ཀྲུང་གོས་དེར་གདེང་འཇོག་མཐོན་པོ་བྱེད་བཞིན་ཡོད།ཨུ་ཡོན་ཀྲང་ཅིན་ཀྲིན་ཨིན་ཆེད་དུ་ཀྲུང་གོར་འཚམས་འདྲིར་ཡོང་བ་འདིས་ཀྲུང་གོ་དང་ཁྲའོ་ཞན་གྱི་ཏང་གཉིས་དང་རྒྱལ་ཁབ་གཉིས་ཀྱི་འཐབ་ཇུས་འབྲེལ་འདྲིས་ཐད་ཧ་ཅང་མཐོང་ཆེན་བྱེད་བཞིན་པ་མཚོན་ལ།ངས་འདི་ལ་གདེང་འཇོག་མཐོན་པོ་བྱེད་བཞིན་ཡོད།